KOMISIJOS SPRENDIMAS
2005 m. spalio 28 d.
iš dalies keičiantis Sprendimą 2001/618/EB įtraukiant Ain departamentą Prancūzijoje į Aujeskio ligos neapimtų regionų sąrašą
(pranešta dokumentu Nr. C(2005) 4178)
(Tekstas svarbus EEE)
(2005/768/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jo 10 straipsnio 2 dalį,
kadangi:
(1)
Papildomos garantijos dėl Aujeskio ligos Bendrijoje prekiaujant kiaulėmis ir valstybių narių teritorijų, kuriose vykdomos patvirtintos ligos kontrolės programos ir kuriose šios ligos nėra, sąrašai yra nustatyti 2001 m. liepos 23 d. Komisjos sprendime 2001/618/EB dėl papildomų garantijų, susijusių su Aujeskio liga Bendrijos vidaus prekybai kiaulėmis, ir kriterijų, pateikiant informaciją apie šią ligą bei panaikinančiame Sprendimus 93/24/EEB ir 93/244/EEB (2).
(2)
Aujeskio ligos likvidavimo programa jau kelerius metus yra įgyvendinama Prancūzijoje, o Ain departamentas yra įtrauktas į regionų, kuriuose vykdoma patvirtinta Aujeskio ligos likvidavimo programa, sąrašą.
(3)
Prancūzija pateikė Komisijai patvirtinamuosius dokumentus dėl Aujeskio ligos neapimto Ain departamento statuso, įrodančius, kad tame departamente ši liga buvo likviduota.
(4)
Todėl reikėtų atitinkamai iš dalies pakeisti Sprendimą 2001/618/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/618/EB I ir II priedai pakeičiami šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. spalio 28 d.